ફિલ્મનો કાળ 1971નો છે એટલે સંગીતમાં ક્યાંય ઈલેક્ટ્રોનિક વાદ્યનો ઉપયોગ નથી થયો. જો કે આવી વાર્તામાં ગીત સમાવવાં એ સર્જક માટે પડકાર હતો, પણ મેઘનાએ બખૂબી આ કાર્ય પાર પાડ્યું છે. ગુલઝાર સાહેબનાં ગીત ને શંકર-એહસાન-લૉયનાં સ્વરાંકન કર્ણપ્રિય છે. એક તો, કન્યાવિદાયનું ‘દિલબરો’ સોંગ છે. આમાં એક પંક્તિ છેઃ ‘દેહલીઝ ઊંચી હૈ યે, પાર કરા દે’… અહીં પિયરનો ઉંબરો ઓળંગવાની વાત તો છે, સાથે જ દેશની સરહદ પણ ઓળંગવાની છે… તો એક સિચ્યૂઍશનમાં ‘અય વતન મેરે વતન આબાદ રહે તૂ’ સોંગ સેહમત ભારતને યાદ કરીને તો પાકિસ્તાની આર્મીનાં સ્કૂલી બચ્ચાં પાકિસ્તાનને સાંભરીને લલકારે છે. કહેવાનું તાત્પર્ય એ કે દરેક ગીતમાં આવા દ્વિ-અર્થ જોવા મળે છે.